રાજ્ય સરકારે પરિપત્રમાં જણાવ્યું છે કે, ૧લી મેથી તમામ વિકાસ પરવાનગી મેળવવા માટેની અરજી લેવાનું ઓનલાઇન કરી દીધું છે તે અનુસંધાને મુખ્ય નગર નિયોજક દ્વારા ઓનલાઇન વિકાસ પરવાનગી આપવા અંગે પ્રેઝેન્ટેશન કરવામાં આવ્યું હતુ જેમાં એવું સામે આવ્યું હતુ કે, રાજ્યના દરેક જિલ્લાઓમાં બિનખેતી (NA)ની મંજુરી આપવામાં એકસુત્રતા નથી જેથી વિકાસ પરવાનગી અને એનએ મેળવવામાં વિલંબ થાય છે જ્યારે કેટલાંક જિલ્લાઓમાં બિનખેતીની પરવાનગી આપતી વખતે નકશા-લેઆઉટ પ્લાન મુકવાની ફરજ પાડવામાં આવે છે જેથી વિલંબ થાય છે જેથી રાજ્ય સરકારના મહેસુલ વિભાગે બિનખેતીની પરવાનગી આપતી વખતે લે-આઉટ પ્લાન રજુ કરવા અંગે સુચના આપતો પરિપત્ર કર્યો છે જેમાં જણાવ્યું છે કે, ૧. શહેરી વિસ્તારોમાં બિનખેતીની પરવાનગી માટેની અરજીઓ સાથે મંજુર થયેલા નકશા-લેઆઉટ પ્લાન રજુ કરવાનો આગ્રહ રાખવો નહીં ૨. શહેરી વિસ્તારમાં કલેકટરોએ બિનખેતીની પરવાનગી આપવાનો નિર્ણય લેતાં અગાઉ પ્લાન પાસ કરનારા સક્ષમ અધિકારી પાસેથી સંબધિત જમીનના અરજદાર કરેલ માગણી મુજબનો ઉપયોગ મંજુર અમલી વિકાસ યોજના અને નગર રચના યોજના મુજબ મળવાપાત્ર છે કે કેમ ?